“ХАЛҚАРО ҲАМКОРЛИК МАРКАЗИ” АЖнинг акциядорларнинг навбатдаги 
йиллик умумий йиғилиши ўтказилиши бўйича 

Хабарнома
“ХАЛҚАРО ҲАМКОРЛИК МАРКАЗИ” АЖ кузатув кенгашининг 2025 йил 
9 июлдаги мажлис қарорига асосан 2025 йил 31 июль куни соат 17:00 да жамият акциядорларининг навбатдаги йиллик умумий йиғилиши ўтказилади.

Кун тартибига қуйидаги масалалар киритилган:
1. Жамият акциядорларининг навбатдаги йиллик умумий йиғилишини ўтказиш регламентини ва саноқ комиссиясини шахсий таркибини тасдиқлаш.

2. Жамият ижроия органининг Жамиятнинг 2024 йил якунлари бўйича молиявий - хўжалик фаолияти ва бизнес - режа кўрсаткичлари бажарилиши бўйича ҳисоботини кўриб чиқиш.

3. Жамиятнинг 2024 йил якуни бўйича (йиллик) ҳисоботини тасдиқлаш.

4. Жамият кузатув кенгашининг 2024 йил якуни бўйича ҳисоботини эшитиш.

5. Жамиятда 2024 йил якуни бўйича корпоратив бошқарув тизимини баҳолаш хулосасини кўриб чиқиш.

6. Жамиятнинг 2024 йил молиявий - хўжалик фаолияти якунлари бўйича ташқи аудиторлик текшируви хулосасини эшитиш.

7. Жамиятнинг 2024 йил якунлари бўйича соф фойда тақсимоти, дивидендларни тўлаш шакли, миқдори ва тартибини тасдиқлаш.

8. Жамият ижроия органи раҳбари билан тузилган меҳнат шартномасининг амал қилиш муддатини узайтириш. Ижроия органи аъзоларини сайлаш.
9. Жамиятнинг 2025 йил учун бизнес - режасини тасдиқлаш.

10. Аффилланган шахслар билан келгусида Жамият томонидан кундалик хўжалик фаолияти жараёнида акциядорларнинг кейинги йиллик умумий йиғилишигача бўлган даврда тузилиши мумкин бўлган битимни (битимларни) маъқуллаш.

11. Жамиятнинг 2025 йил якуни бўйича Миллий бухгалтирия ҳисоби стандартлари (МБҲС) ҳамда Халқаро молиявий ҳисобот стандартлари (ХМҲС) асосида тайёрланган молиявий ҳисоботларини ташқи аудиторлик текширувидан ўтказиш учун аудиторлик ташкилотини танлаш ва унинг хизматларига тўланадиган энг кўп ҳақ миқдори белгилаш ҳамда у билан шартнома тузиш.

12. Жамиятнинг янги таҳрирдаги устави ва ички меъёрий хужжатларини тасдиқлаш.

14. Жамиятнинг янги таҳрирдаги ташкилий тузилмасини тасдиқлаш.

15. Жамият кузатув кенгаши аъзосини қайта сайлаш.

Жамият акциядорларининг реестри шакллантириладиган сана – навбатдаги умумий йиғилишини ўтказиш тўғрисида хабардор қилиш учун акциядорлар реестри 2025 йил 9 июль ҳолатига ва акциядорлар умумий йиғилишида қатнашиш ҳуқуқига эга жамият акциядорларининг реестри 2025 йил 25 июль ҳолатига шакллантирилади.
Акциядорлар ўзлари билан шахсни тасдиқловчи ҳужжат–паспорт, акциядорларнинг вакиллари Ўзбекистон Республикаси қонунчилигада белгиланган тартибда расмийлаштирилган (юридик шахслар учун–мазкур юридик шахс томонидан берилган) ишончнома билан келишлари шарт.

Йиғилиш Ташкент шаҳри, Юнусобод тумани, Амир Темур шоҳ кўчаси, 107Б манзилда жойлашган Жамиятнинг маъмурий биносининг мажлислар залида ўтказилади. 

Йиғилиш қатнашчиларини рўйхатга олиш соат 16.00 да бошланади.

Қўшимча маълумот олиш учун қуйидаги манзилга мурожаат этилиши сўралади: Ташкент шаҳри, Юнусобод тумани, Амир Темур шоҳ кўчаси, 107Бда. электрон почта: info@ibc.uz, тел: 71-238-58-34
